Ministru kabineta rīkojuma projekta „ Par valsts nekustamā īpašuma Kovārņu ielā 22, Cēsīs, Cēsu novadā, nodošanu Cēsu novada pašvaldības īpašumā” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par valsts nekustamā īpašuma Kovārņu ielā 22, Cēsīs, Cēsu novadā, nodošanu Cēsu novada pašvaldības īpašumā” (turpmāk – Rīkojuma projekts) izstrādāts ar mērķi atļaut nodot valstij piederošu zemesgabalu Kovārņu ielā 22, Cēsīs, Cēsu novadā (nekustamā īpašuma kadastra numurs 42010070208, zemes vienības kadastra apzīmējums 42010070208), 0,5200 ha platībā, Cēsu novada pašvaldības īpašumā bez atlīdzības, lai pašvaldība varētu īstenot savas autonomās funkcijas – veicināt teritorijas labiekārtošanu un sanitāro tīrību, nodrošināt iedzīvotājiem sociālo palīdzību (sociālo aprūpi), kā arī sekmēt saimniecisko darbību novadā.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk - Pabeigšanas likums) 10. panta pirmā daļa,  Publiskas personas mantas atsavināšanas likuma (turpmāk – Atsavināšanas likums) 3. panta pirmās daļas 6. punkts, 5. panta pirmā daļa, 42. panta pirmā daļa un 43. pants,  likuma „Par pašvaldībām” 15. panta pirmās daļas 2., 7. un 10. punkts,  Cēsu novada pašvaldības (turpmāk – Pašvaldība) domes 2019. gada 7. februāra sēdes lēmums Nr. 51 (prot. Nr. 2, 27.p.) „Par zemes gabala Kovārņu 22, Cēsis, Cēsu nov., iegūšanu pašvaldības īpašumā” (turpmāk – Lēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Pašvaldības domes Lēmumu nolemts lūgt akciju sabiedrībai „Publisko aktīvu pārvaldītājs Possessor (turpmāk – Possessor) nodot Pašvaldības īpašumā bez atlīdzības valstij piederošo zemesgabalu Kovārņu ielā 22, Cēsīs, Cēsu novadā (nekustamā īpašuma kadastra numurs 42010070208), 0,5200 ha platībā (turpmāk – Zemesgabals). Zemesgabals Pašvaldībai nepieciešams likuma „Par pašvaldībām” 15. panta pirmās daļas 2., 7. un 10. punktā noteiktās pašvaldības autonomās funkcijas – veicināt teritorijas labiekārtošanu un sanitāro tīrību, nodrošināt iedzīvotājiem sociālo palīdzību (sociālo aprūpi), kā arī sekmēt saimniecisko darbību novadā - izpildes nodrošināšanai.  Zemesgabals tika nodots privatizācijai ar Ministru kabineta 1998. gada 21. oktobra rīkojumu Nr. 507 „Par zemesgabalu nodošanu privatizācijai” (1.punkts un pielikuma 2.24. apakšpunkts).  2001. gada 14. maijā Possessor saņemts Zemesgabala privatizācijas ierosinājums (privatizācijas ierosinājumu reģistra Nr. 1.33/3345-4397).  Ar Vidzemes rajona tiesas Zemesgrāmatu nodaļas tiesneša 2001. gada 11. septembra lēmumu Zemesgabals ierakstīts Cēsu pilsētas zemesgrāmatas nodalījumā Nr. 100000023582 uz Latvijas valsts vārda Possessor personā.  Uz Zemesgabala atrodas ēku (būvju) īpašums Kovārņu ielā 22, Cēsīs, Cēsu novadā (nekustamā īpašuma kadastra numurs 42015070208). Ēku īpašums sastāv no vienas būves (būves kadastra apzīmējums 42010070208001; turpmāk - Ēka), kas sākotnēji bija privatizētā valsts uzņēmuma „Valsts sanatorija „Cīrulīši” nekustamais īpašums.  Personai, kura 2001.gada 14.maijā iesniedza ierosinājumu par zemesgabala Kovārņu ielā 22, Cēsīs, privatizāciju, 2008.gada 20.augustā tika nosūtīts privatizācijas paziņojums. Persona neiesniedza apliecinājumu privatizēt zemesgabalu saskaņā ar šī privatizācijas paziņojuma nosacījumiem. Possessor tobrīd neizmantoja savas Pabeigšanas likuma 14.panta trešajā daļā noteiktās tiesības pieņemt lēmumu par apbūvēta zemesgabala privatizācijas izbeigšanu.  Ar Vidzemes rajona tiesas Zemesgrāmatu nodaļas tiesneša 2017. gada 1. augusta lēmumu īpašuma tiesības uz Ēku Cēsu pilsētas zemesgrāmatas nodalījumā Nr. 473 nostiprinātas Pašvaldībai. 2017. gada 11. oktobrī starp Possessor un Pašvaldību noslēgts Zemesgabala nomas līgums.  Likuma „Par valsts un pašvaldību īpašuma objektu privatizāciju” 64. panta pirmo daļa, nosaka, ka tiesības uz privatizējama apbūvēta zemesgabala pirmpirkumu ir uz šā zemesgabala esošā īpašuma objekta īpašniekam.  Saskaņā ar Pabeigšanas likuma 10. panta pirmo daļu, ja pēc apbūvēta zemesgabala privatizācijas ierosinājuma saņemšanas mainījies uz zemesgabala esošās ēkas īpašnieks, lēmumu par apbūvēta zemesgabala nodošanu privatizācijai var pieņemt tikai tad, ja ēkas jaunais īpašnieks iesniedz lūgumu turpināt zemesgabala privatizāciju. Pašvaldība neizmantoja pirmpirkuma tiesības uz Zemesgabalu saskaņā ar Zemesgabala privatizācijas paziņojuma nosacījumiem.  Pašvaldība 2018. gada 12. decembra iesniegumā Nr. 7/5751 informēja, ka 2017.gadā iegādājās Ēku ar mērķi paplašināt esošā Cēsu pilsētas pansionāta iespējas un resursus, kā arī attīstīt veco ļaužu aprūpes pakalpojumu pieejamību, nodrošinot kvalitatīvu, institucionālajai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem. Līdz ar to, pildot pašvaldības autonomo funkciju - nodrošināt iedzīvotājiem sociālo palīdzību (sociālo aprūpi), vienlaikus tiktu domāts arī par teritorijas labiekārtošanu un saimnieciskās darbības sekmēšanu. Iesniegumā Pašvaldība lūdza izbeigt Zemesgabala privatizāciju un risināt jautājumu par Zemesgabala nodošanu pašvaldības īpašumā bez atlīdzības.  Labklājības ministrija ar 2018. gada 6. decembra vēstuli Nr. 36-1-04/2089 konceptuāli atbalstīja Zemesgabala nodošanu Pašvaldībai un ieceri attīstīt nekustamajā īpašumā Kovārņu ielā 22, Cēsīs, pašvaldības iedzīvotājiem nepieciešamos sociālos pakalpojumus.  Possessor, pamatojoties uz Pabeigšanas likuma 14.panta trešās daļas 1.punktu, ar valdes 2019. gada 20. jūnija lēmumu Nr. 72/637 „Par zemesgabala Kovārņu ielā 22, Cēsīs, Cēsu novadā (nekustamā īpašuma kadastra Nr. 42010070208), privatizācijas izbeigšanu” nolēma izbeigt Zemesgabala privatizāciju.  Atsavināšanas likuma 3. panta pirmās daļas 6. punktā noteikts, ka publiskas personas nekustamo mantu var atsavināt, nododot bez atlīdzības.  Saskaņā ar Atsavināšanas likuma 5. panta pirmo daļu un 43. pantu lēmumu par publiskas personas mantas nodošanu īpašumā bez atlīdzības pieņem Ministru kabinets.  Atbilstoši Atsavināšanas likuma 42. panta pirmajai daļai valsts nekustamo īpašumu var nodot bez atlīdzības atvasinātas publiskas personas īpašumā, un Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādas atvasinātas publiskas personas funkcijas veikšanai nekustamais īpašums tiek nodots, kā arī paredz nosacījumu, ka gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij.  Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109. „Kārtība, kādā atsavināma publiskās personas manta” 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pašvaldība, Ekonomikas ministrija un Possessor. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu atļaut nodot valstij piederošo Nekustamo īpašumu bez atlīdzības Pašvaldības īpašumā, līdz ar to Pašvaldības administratīvajā teritorijā tiks veicināta teritorijas labiekārtošana un sanitārā tīrība, iedzīvotājiem tiks nodrošināta sociālā palīdzība (sociālā aprūpe), kā arī tiks sekmēta saimnieciskā darbība novadā. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Pašvaldība un Possessor. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Possessor veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs R. Nemiro**

**Vīza: Valsts sekretārs Ē. Eglītis**

Kravale 67021432  
Ina.Kravale@pa.gov.lv

Mālnieks 67013047

Girts.Malnieks@em.gov.lv